Միխայիլ Բերենս

**Միխայիլ Անդրեևիչ Բերենս** (. ), ռուսական կայսերական  նավատորմի և Սպիտակ նավատորմի բարձրաստիճան սպա Ռուսաստանի քաղաքացիական պատերազմի ժամանակ։

## Կենսագրություն
Միխայիլ Բերենսը ծնվել է Վրաստանի Քութայիսի քաղաքում: 1898 թվականին ավարտել է ծովային կադետների կորպուսը։ Նրա հրամանատարությամբ *Գիլյակ* նավը աչքի է ընկել ապստամբած բոքսերներին Տակու ամրոցում ճնշելիս: 1904 թվականին Բերենսն ստացել է կապիտանի կոչում և ծառայության անցել Ռուսաստանի Խաղաղօվկիանոսյան նավատորմի կազմում՝ Պորտ Արտուրում։

Ռուս-ճապոնական պատերազմի ժամանակ Բերենսը որպես կրտսեր սպա-նավիգատոր՝ ծառայել է *«Սևաստոպոլ»* ռազմանավում, իսկ Դեղին ծովի ճակատամարտից հետո դարձել է *«Բոյկի»* էսկադրային ականակրի հրամանատար-նավապետը։ Ռուսական կողմի պարտությունից հետո Բերենսն իր նավով փախել է Ցինդաո և այնտեղ մնացել մինչև պատերազմի ավարտը։ 1906 թվականին նա միացել է Բալթյան նավատորմին, ծառայել որպես *«Դիանա»* հածանավի գործադիր սպա և այնուհետև Առաջին համաշխարհային պատերազմի ժամանակ ղեկավարել է *Նովիկ* էսկադրային ականակիրը։ 1915 թվականի օգոստոսի 18-ին նրա անձնակազմը Ռիգայի ծոցում մարտի է բռնվել գերմանական երկու ռազմանավերի դեմ և մեկին խորտակել է, մյուսին էլ մեծ վնաս պատճառել։ Այդ սխրանքի համար նա պարգեւատրվել է ռուսական Սուրբ Գեորգի և ֆրանսիական Պատվո լեգեոնի շքանշանով։

1916 թվականին Բերենսը դարձել է *Պետրոպավլովսկ* ռազմանավի հրամանատար, 1917 թվականին՝ Ռուսաստանի Բալթյան նավատորմի շտաբի պետ։ Ռուսական հեղափոխությունից հետո Ռուսաստանի ժամանակավոր կառավարությունը 1918 թվականին նրան պաշտոնանկ է արել։

1919 թվականի մարտին նա Պետրոգրադից փախել է Ֆինլանդիայով և միացել ծովակալ Կոլչակին, որը նրան շնորհել է դերծովակալի կոչում և վստահել Սպիտակ շարժման ռազմածովային ուժերի հրամանատարությունը Վլադիվոստոկում: 1920 թվականի հունվարի 31-ին Բերենսն իր հրամանատարության ներքո մնացած նավերն ու բազմաթիվ փախստականների տարել է Ճապոնական Ցուրուգա։ 1920 թվականի օգոստոսին նա հասել է Ղրիմ՝ Սևաստոպոլ և միացել գեներալ Վրանգելի հրամանատարությամբ գործող Հարավային Ռուսաստանի զինված ուժերին: 1920 թվականի սեպտեմբերին նշանակվել է Կերչի ամրոցի հրամանատար, միաժամանակ պարեկություն է կազնակերպել Ազովի և Սև ծովերում։ Սպիտակ շարժման տապաումից հետո Բերենսն իր ենթակայության տակ գտնվող ուժերը Վրանգելի նավատորմի հետ տարհանել է, հասցրել ֆրանսիական Թունիսի Բիզերտե նավահանգիստ: Նա ղեկավարել է ռուսական վտարանդի նավատորմը 1921 թվականի հունվարից մինչև դրա զինաթափումը, որը տեղի է ունեցել 1924 թվականի հոկտեմբերի 29-ին  Ֆրանսիայի կողմից Խորհրդային Միության  ճանաչելուց հետո։
ձախից|մինի|200x200փքս| Ծովակալ Բերենսը (ձախից երրորդը) Բիզերտեում, 1921 թ.
Մնալով Թունիսում՝ Միխայիլ Բերենսն աշխատել է գյուղատնտեսության ոլորտում, միաժամանակ ակտիվորեն մասնակցել նավատորմային միության տեղական վարչության աշխատանքներին։ Նա մահացել է 1943 թվականին Թունիսում և թաղվել Մեգրինի գերեզմանատանը։  2001 թվականի ապրիլի 30-ին նրա աճյունը տեղափոխվել է Թունիսի Բորժել գերեզմանատուն։

Միխայիլի եղբայրը ՝ Եվգենի Բերենսը, Ռուսաստանի քաղաքացիական պատերազմի ժամանակ ծառայել է բոլշևիկյան գործին և դարձել խորհրդային նավատորմի հրամանատար։

## Պարգևներ

* Սուրբ Ստանիսլավի 3-րդ աստիճանի շքանշան ՝ սրերով և ժապավենով
* Սուրբ Գեորգի 4-րդ աստիճանիշ քանշան, 
* Սուրբ Աննայի 2-րդ աստիճանի շքանշան, 
* Ոսկե սուր՝ խիզախության համար
* Պատվո լեգեոնի շքանշան (Ֆրանսիա)

## Ծանոթագրություններ

## Գրականություն
* *Волков С. В.* Офицеры флота и морского ведомства: опыт мартиролога / С. В. Волков. — М.: Русский путь, 2004. — 557, [2] с. ISBN 5-85887-201-8
* *Пилкин В. К.* В Белой борьбе на Северо-Западе: дневник 1918—1920 / адмирал В. К. Пилкин. — М.: Рус. путь, 2005 (Твер. полигр. комб. дет. лит.). — 638, [1] с. ISBN 5-85887-190-9
**Колупаев В.* Русские в Магрибе. Монография. М.: Издательство «Пашков дом», 2009. 415 с. илл. ISBN 978-5-7510-0435-4 Научное издание 
* *Панова М.* Русские в Тунисе. М.: РГГУ, 2008. С. 145.

## Արտաքին հղումներ
* Документальный фильм о Тунисе с эпизодом перезахоронения останков адмирала Михаила Андреевича Беренса
https://dzen.ru/video/watch/635fe0cb6698de70f1ff338f?share_to=link
*Биография на сайте Русское зарубежье
* SV Volkov, *Officiers de la marine et des agences maritimes. Expérience passion*, 2004 թ. ISBN&nbsp;
* V.K. Pilkin, *La guerre de l'Armée Blanche dans le Nord-Ouest: Journal 1918-1920*, 2005 թ.ISBN&nbsp;

Կատեգորիա:Պատվո լեգեոնի շքանշանի ասպետներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:1943 մահեր
Կատեգորիա:1879 ծնունդներ
Կատեգորիա:Ռուս ծովակալներ
Կատեգորիա:Սուրբ Ստանիսլավի շքանշանի ասպետներ
Կատեգորիա:ՎՀ/թեմա 4